प्रदेश कांग्रेस प्रभारी आरपीएन सिंह और सह प्रभारी उमेश सिंघार शनिवार को संगठनात्मक मुद्दे पर अहम बैठक करेंगे। इसके लिए झारखंड के सभी जोनल प्रभारियों को बुलाया गया है। इसके अलावा प्रदेश कांग्रेस अध्यक्ष डॉ. अजय कुमार भी दिल्ली बुलाए गए हैं। बताया जा रहा है कि इस बैठक में कांग्रेस के कई जिलाध्यक्षों के भाग्य का फैसला हो सकता है। सबकी राय से ही निर्णय लिया जाएगा। नए जिलाध्यक्षों के नाम पर भी सहमति बननी है। कुछ जोनल प्रभारी बैठक में भाग लेने दिल्ली पहुंच चुके हैं। अन्य शनिवार को ही पहुंचेंगे। इसके अलावा विधानसभा प्रभारियों की सूची पर भी विचार किया जाएगा।